cyanic-selkie/wikianc huggingface dataset:
দেশভাগ সংগ্রহালয়
দেশভাগ সংগ্রহালয় অমৃতসর নগরীর ভেতর, টাউন হলে অবস্থিত একটি সার্বজনীন সংগ্রহালয়। ১৯৪৭ সালে ব্রিটিশ ভারত দুটি স্বাধীন রাষ্ট্র ভারত ও পাকিস্তানে বিভক্ত হওয়ার ঠিক পরবর্তিতে বিভিন্ন ধর্মীয় গোষ্ঠীগুলোর মাঝে যে ভয়াবহ দাঙ্গা ঘটে সেই সম্পর্কিত গল্প, উপকরণ এবং হরেক নথিগুলির একটি কেন্দ্রীয় ভাণ্ডার হয়ে ওঠাই দেশভাগ সংগ্রহালয়ের লক্ষ্য। সংগ্রহালয়টি ২৫শে আগস্ট ২০১৭ সালে উদ্বোধন করা হয়।
ইতিহাস
১৯৪৭ সালের ভারত বিভাজনের ফলে ব্রিটিশ ভারতের পাঞ্জাব প্রদেশ (ও একই সঙ্গে বেঙ্গল প্রেসিডেন্সিও) দ্বিখণ্ডিত হয়। পাঞ্জাব প্রদেশ ভেঙে পাঞ্জাব প্রদেশ (পাকিস্তান) ও পাঞ্জাব রাজ্য (ভারত) গঠিত হয়। বেঙ্গল প্রেসিডেন্সি ভেঙে গঠিত হয় পশ্চিমবঙ্গ রাজ্য (ভারত) ও পূর্ব পাকিস্তান প্রদেশ (পাকিস্তান)। ভারত বিভাজনের অব্যবহিত পূর্বে পাঞ্জাব অঞ্চলে যে ধর্মীয় দাঙ্গা বেধেছিল, তাতে উভয় ধর্মের দুই লক্ষ থেকে পাঁচ লক্ষ জন মানুষ প্রাণ হারিয়েছিলেন। ইউএনএইচসিআর-এর হিসেব অনুযায়ী, ১ কোটি ৪০ লক্ষ হিন্দু, শিখ ও মুসলমান ভারত বিভাজনের ফলে বাস্তুচ্যুত হয়েছিলেন এবং এর ফলে মানব ইতিহাসের বৃহত্তম দেশত্যাগের ঘটনাটি ঘটেছিল।
দেশভাগের ফলে যারা ক্ষতিগ্রস্ত হয়েছিলেন, যারা প্রাণ হারিয়েছিলেন তাদের স্মৃতি স্মরণে পাঞ্জাব সরকার যুক্তরাজ্যের আর্টস অ্যান্ড কালচারাল হেরিটেজ ট্রাস্টের সঙ্গে মিলে এই সংগ্রহালয়টি প্রতিষ্ঠা করে। thumb|left|দেশভাগ সংগ্রহালয়ের প্ৰধান ফটক
বডিগার্ড (২০১৬-এর চলচ্চিত্র)
বডিগার্ড ২০১৬ সালের একটি ইরানি চলচ্চিত্র যার গল্প আবর্তিত হয়েছে মধ্যবয়স্ক এক ব্যক্তিকে ঘিরে যিনি ইরানের উচ্চপদস্থ রাজনৈতিক ব্যক্তিদের শত্রুদের হাত থেকে রক্ষা করে থাকেন। চলচ্চিত্রটির গল্প লিখেছেন ও পরিচালনা করেছেন এব্রাহিম হাতামিকিয়া। চলচ্চিত্রটি ৩৪তম ফজর আন্তর্জাতিক চলচ্চিত্র উৎসবে প্রথমবারের মত প্রদর্শিত হয়েছিল। চলচ্চিত্রটির মুখ্য চরিত্রে অভিনয় করেছেন পারভিজ পারাস্তৌই, মেরিলা জারেই ও বাবাক হামিদিয়ান।  চলচ্চিত্রটি প্রযোজনা করেছেন এহসান মুহাম্মাদ হাসানি।
কাহিনি সংক্ষেপ
বডিগার্ড এর গল্প আবর্তিত হয়েছে মধ্যবয়স্ক এক ব্যক্তিকে ঘিরে যিনি ইরানের উচ্চপদস্থ রাজনৈতিক ব্যক্তিদের শত্রুদের হাত থেকে রক্ষা করে থাকেন। একদিন ইরানের উপরাষ্ট্রপতিকে বিস্ফোরক জ্যাকেট পরিহিত এক ব্যক্তি আত্মঘাতী হামলার মাধ্যমে হত্যা করতে উদ্যত হয়। তখন বডিগার্ডকে সমস্যার অথৈ সাগরের মাঝে পড়তে হয়। এভাবে এগিয়ে যায় চলচ্চিত্রের গল্প। চলচ্চিত্রটির পরিচালক চলচ্চিত্রটি ১৯৯৯ সালের চলচ্চিত্র দ্য গ্লাস এজেন্সি থেকে কিছুটা অনুপ্রাণিত বলে অভিহিত করেছেন।
শ্রেষ্ঠাংশে
• পারভিজ পারাস্তৌই
• মেরিলা জারেই
• মাহমুদ আজিজি
• আমির আঘায়েই
• ফারহাদ ঘায়েমিয়ান
• দিবা জাহেদি
• কামরান নাজাফজাদেহ
পুরস্কার ও মনোয়ন
৩৪তম ফজর আন্তর্জাতিক চলচ্চিত্রে চলচ্চিত্রটি যেসব বিভাগে পুরস্কৃত হয়েছে ও পুরস্কারের জন্য মনোনীত হয়েছে সেগুলো হল:
শক্তি: দ্য পাওয়ার
শক্তি: দ্য পাওয়ার (शक्ती, شکتی, Shakti - "Energy" or "Power") এটি ২০০২ সালের একটি বলিউড চলচ্চিত্র। ছবিটি পরিচালনা করেছেন কৃষ্ণা ভামসী। ছবিতে অভিনয় করেছেন করিশমা কাপুর, নানা পাটেকর, সঞ্জয় কাপুর, দীপ্তি নাভাল এবং একটি বিশেষ চরিত্রে উপস্থিত হয়েছেন শাহরুখ খান। এছাড়াও ঐশ্বর্যা রাই "ইসক কামিনা" গানে অতিথি শিল্পী হিসেবে উপস্থিত হয়েছেন। এই ছবিটি মূলত তেলুগু ভাষার চলচ্চিত্র "অন্তাহপুরাম" এর পুনর্নির্মাণ। ছবিটিতে প্রথমে শ্রীদেবীর অভিনয় করার কথা ছিল, কিন্তু তখন শ্রীদেবীর গর্ভে ছিল তার দ্বিতীয় সন্তান, ফলে তিনি তার স্থানে কারিশমা কাপুরকে অভিনয়ে পছন্দ করেন। কারিশমা কাপুর এবং নানা পাটেকর এর অভিনয় ছিল ভক্ত এবং সমালোচকদের কাছে প্রশংসিত এবং একটি পুরস্কার অনুষ্ঠানে তারা মনোনয়ন পেয়েছেন।
বডিগার্ড (২০১৬-এর চলচ্চিত্র)
পুরস্কার ও মনোয়ন
এটি ভিয়েনা মুক্ত চলচ্চিত্র উৎসবে যেসব বিভাগে পুরস্কৃত হয়েছে সেগুলো হল:
নেয়ামত খাঁ
নেয়ামত খাঁ (Nematchao) ছিলেন ষোড়শ শতাব্দীর একজন মুসলিম উজির যার বৃহত্তর বরিশালের চন্দ্রদ্বীপ রাজ্যে গুরূত্বপূর্ণ ভূমিকা রয়েছে। ১৫২০ দশকে পর্তুগীজরা প্রথম বাংলার চাটগাঁও শহরে আগমন করে কিন্তু মোগলদের সাথে কিছু বিরোধ হয়। তার বাদে পর্তুগীজ সওদাগরান নজরানাসহ ১৫৫৯ সালে বাকলায় চন্দ্রদ্বীপ দরবারের সাথে মোলাকাৎ করে। পর্তুগীজ সওদাগরান বাকলার বন্দরে তেজারৎ করার আরজ করে এবং একীন দেয় যে তারাই চন্দ্রদ্বীপকে দুশমন থেকে আজাদ করবো যদি এই আরজটি তারা মানেন। চন্দ্রদ্বীপের রাজা পরমানন্দ বসুর প্রতিনিধিত্ত্বে নেয়ামত খাঁ কানু বিশ্বাসের সঙ্গে পর্তুগিজ ভারতের রাজধানী গোয়া শহরে সফর করেন। সেখানে ৩০ এপ্রিল ১৫৫৯ সনে পর্তুগিজ ভারতের গভর্নর ব্রাগান্সার কুস্তুন্তীনের সাথে পর্তুগিজ ভাষায় একটি দোস্তী একরারনামায় নেয়ামত খাঁ দস্তখৎ দেন। একরারনামাটি ইতালীর মহাফেজখানায় এখনও রয়েছে।
ব্লো-ব্জাং-ছোস-ক্যি-র্গ্যাল-ম্ত্শান
ব্লো-ব্জাং-ছোস-ক্যি-র্গ্যাল-ম্ত্শান (১৫৭০-১৬৬২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ পাঞ্চেন লামা ছিলেন। পাঞ্চেন লামাদের মধ্যে তিনিই ছিলেন প্রথম যিনি তার জীবদ্দশায় পাঞ্চেন লামা উপাধি লাভ করেন।
জন্ম
ব্লো-ব্জাং-ছোস-ক্যি-র্গ্যাল-ম্ত্শান ১৫৭০ খ্রিষ্টাব্দে মধ্য তিব্বতের ল্হান উপত্যকায় অবস্থিত ব্রুগ-ব্র্গ্যা নামক গ্রামে স্বা পরিবারগোষ্ঠীতে জন্মগ্রহণ করেন। তার পিতার নাম ছিল কুন-দ্গা'-'ওদ-জের । জন্মের পর তার নাম রাখা হয় ছোস-র্গ্যাল-দ্পাল-ল্দান-ব্জাং-পো । গ্লাং-মিগ-পা-ছোস-ক্যি-র্গ্যাল-ম্ত্শান  নামক এক বৌদ্ধ ভিক্ষু তাকে দ্বেন-সা-পা-ব্লো-ব্জাং-দোন-গ্রুবের পুনর্জন্ম চলে চিহ্নিত করেন।
শিক্ষা
ব্লো-ব্জাং-ছোস-ক্যি-র্গ্যাল-ম্ত্শান কৈশোরকালে রি-বো-দ্গে-'ফেল বৌদ্ধবিহারের প্রধান লামা সাংস-র্গ্যাস-য়ে-শেসের নিকট দ্বেন-সা নামক স্থানে পাঁচ বছর শিক্ষালাভ করেন। আঠারো বছর বয়সে তিনি থোস-ব্সাম-গ্লিং  মহাবিদ্যালয়ে দ্পাল-'ব্যোর-র্গ্যা-ম্ত্শো  নামক বৌদ্ধভিক্ষুর নিকট শিক্ষালাভ করেন। পরবর্তী তিন বছর তিনি সাংস-র্গ্যাস-য়ে-শেসের নিকট দ্বেন-সায় গানদেন মহামুদ্রা সম্বন্ধে শিক্ষালাভ করেন। ১৫৯১ খ্রিষ্টাব্দে পান-ছেন-দাম-ছোস-য়ার-'ফেল, দ্পাল-'ব্যোর-র্গ্যা-ম্ত্শো  এবং পান-ছেন-ল্হা-দ্বাং-ব্লো-গ্রোস  নামক তিনজন বৌদ্ধ ভিক্ষু তাকে দীক্ষাদান করেন। দ্গা'-ল্দান বৌদ্ধবিহারে নাম-ম্খা'ই-ম্ত্শান-চান  নামক বৌদ্ধ পন্ডিতের নিকট কালচক্র, দাম-ছোস-দ্পাল-'বার নামক ছাব্বিশতম দ্গা'-ল্দান-খ্রি-পার নিকট ছেদ সাধনা এবং দ্গে-'দুন-র্গ্যাল-ম্ত্শান নামক আঠাশতম দ্গা'-ল্দান-খ্রি-পার নিকট দ্গে-'দুন-র্গ্যা-ম্ত্শোর রচনাগুলি সম্বন্ধে শিক্ষালাভ করেন।
শিক্ষকতা
thumb|right|চতুর্থ পাঞ্চেন লামা ব্লো-ব্জাং-ছোস-ক্যি-র্গ্যাল-ম্ত্শান শিক্ষালাভের পর তিনি দ্বেন-সায় ফিরে এসে বহু মন্দির ও মূর্তি নির্মাণ করান, লাম-রিম সম্বন্ধে শিক্ষাদান করেন এবং দ্বেন-সা বৌদ্ধবিহারের প্রধান রূপে নির্বাচিত হন। ১৫৯৮ খ্রিষ্টাব্দে তিনি গাংস-চান-ছোস-'ফেল বৌদ্ধবিহার এবং ১৬০১ খ্রিষ্টাব্দে ব্ক্রা-শিস-ল্হুন-পো বৌদ্ধবিহারের প্রধান হিসেবে নির্বাচিত হন। এই সময় তিনি ব্ক্রা-শিস-ল্হুন-পো বৌদ্ধবিহারে স্মোন-লাম-ছেন-মো উৎসবের সূচনা করেন। ১৬০৯ খ্রিষ্টাব্দে তিনি এই বৌদ্ধবিহারে ব্ক্রা-শিস-ল্হুন-পো-র্গ্যুদ-পা-গ্র্বা-ত্শাং  নামক তন্ত্র মহাবিদ্যালয় স্থাপন করেন। তিনি এই সময় দ্রেপুং বৌদ্ধবিহারে চতুর্থ দলাই লামাকে দীক্ষাদান করেন।  চতুর্থ দলাই লামার মৃত্যুর পর ১৬১৭ খ্রিষ্টাব্দে তিনি দ্রেপুং ও সেরা বৌদ্ধবিহারের প্রধান লামা নির্বাচিত হন। ১৬২৬ খ্রিষ্টাব্দে দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ের প্রধান নির্বাচিত হন।
ভুটানের সঙ্গে সম্পর্ক
ব্লো-ব্জাং-ছোস-ক্যি-র্গ্যাল-ম্ত্শান ১৬১২ খ্রিষ্টাব্দে ল্হাপা পরিবারগোষ্ঠীর আমন্ত্রণে ভুটান যাত্রা করেন। এই পরিবারগোষ্ঠী ঙ্গাগ-দ্বাং-র্নাম-র্গ্যালের বিরোধী ছিলেন। ভুটানে ঙ্গাগ-দ্বাং-র্নাম-র্গ্যালের প্রভাব বৃদ্ধি পেলে এই পরিবারগোষ্ঠীর প্রভাব কমে যায়। ব্লো-ব্জাং-ছোস-ক্যি-র্গ্যাল-ম্ত্শানের সঙ্গে ঘনিষ্ঠতা থাকায় তারা দ্গে-লুগ্স ধর্মসম্প্রদায়ের অন্তর্গত হন। ১৬৫০ খ্রিষ্টাব্দে তিনি ভুটান ও তিব্বতের মধ্যে বিবাদের মধ্যস্থতা করেন। এই বিবাদের ফলে সময় গ্নাস-র্ন্যিং পরিবারগোষ্ঠীও দ্গে-লুগ্স ধর্মসম্প্রদায়ের অন্তর্গত হয়।
গ্ত্সাং-পা রাজবংশের সঙ্গে সম্পর্ক
গ্ত্সাং-পা রাজবংশের তৎকালীন রাজা ফুন-ত্শোগ্স-র্নাম-র্গ্যাল দ্গে-লুগ্স ধর্মসম্প্রদায়বিরোধী হলেও তিনি ব্লো-ব্জাং-ছোস-ক্যি-র্গ্যাল-ম্ত্শানের সঙ্গে সুসম্পর্ক বজায় রাখেন। ব্লো-ব্জাং-ছোস-ক্যি-র্গ্যাল-ম্ত্শান রাজার কোন একটি রোগ নিরাময় করে নিলে ফুন-ত্শোগ্স-র্নাম-র্গ্যাল দলাই লামার পরবর্তী অবতার খোঁজার ওপর নিষেধাজ্ঞা প্রত্যাহার করেন এবং ১৬১৯ খ্রিষ্টাব্দে পঞ্চম দলাই লামা হিসেবে ঙ্গাগ-দ্বাং-ব্লো-ব্জাং-র্গ্যা-ম্ত্শোকে চিহ্নিত করা হয়। পরবর্তী দশকে গ্ত্সাং-পা রাজবংশের সঙ্গে দ্গে-লুগ্স ধর্মসম্প্রদায়ের সঙ্গে সম্পর্কের অবনতি ঘটলে তিনি বহুবার মধ্যস্থতা করেন। ১৬২১ খ্রিষ্টাব্দে ল্হাত্সুন এবং হুংতাইজির নেতৃত্বে মঙ্গোলরা দ্গে-লুগ্স ধর্মসম্প্রদায়ের সমর্থনে দ্বুস অঞ্চল আক্রমণ করলে গ্ত্সাং-পা রাজবংশের তৎকালীন রাজা ব্স্তান-স্ক্যোং-দ্বাং-পো গ্যাথাংগাং নামক স্থানে তাদের সম্মুখীন হন কিন্তু তিনি ও তার সৈন্যদল মুঙ্গোলদের কাছে পরাজিত ও বন্দী হন।  এই সময় ব্লো-ব্জাং-ছোস-ক্যি-র্গ্যাল-ম্ত্শান সহ দ্গে-লুগ্স ধর্মসম্প্রদায়ের প্রধান লামারা তাদের মুক্তির জন্য মঙ্গোলদের অনুরোধ করলে তারা মুক্তি পান। কিন্তু এর পরিবর্তে দ্গে-লুগ্স ধর্মসম্প্রদায় তাদের পূর্বেকার সমস্ত বৌদ্ধবিহার পুনরায় অধিকার করে এবং দ্বুস অঞ্চলে গ্ত্সাং-পা রাজবংশের সমস্ত সামরিক ছাউনিগুলিকে ধ্বংস করে দেওয়া হয়। ১৬২২ খ্রিষ্টাব্দে ব্লো-ব্জাং-ছোস-ক্যি-র্গ্যাল-ম্ত্শান পঞ্চম দলাই লামাকে অধিষ্ঠিত করতে সক্ষম হন। ১৬৪২ খ্রিষ্টাব্দে গ্ত্সাং-পা রাজবংশের পতন হলে পঞ্চম দলাই লামা ব্লো-ব্জাং-ছোস-ক্যি-র্গ্যাল-ম্ত্শানকে পাঞ্চেন লামা উপাধি প্রদান করেন।
সংকীর্ণ ও বিকীর্ণ ধর্মসমূহ
পদার্থ ও ব্যবস্থাসমূহের ভৌত ধর্মগুলিকে প্রায়শই সংকীর্ণ ধর্ম ও বিকীর্ণ ধর্ম এই দুই প্রকারে ভাগ করা যায়। পদার্থ বা ব্যবস্থার আকার, আয়তন বা ব্যাপ্তি পরিবর্তিত হলে তার ভৌত ধর্মগুলি কীভাবে পরিবর্তিত হয়, তার উপর ভিত্তি করে এই শ্রেণীকরণ করা হয়। বিশুদ্ধ ও ফলিত রসায়নবিদ্যার আন্তর্জাতিক সংস্থা অনুযায়ী সংকীর্ণ রাশি এমন একটি রাশি, যার মান ব্যবস্থার আকার থেকে স্বাধীন। অন্যদিকে কোনও ব্যবস্থার বিকীর্ণ রাশি এমন একটি রাশি যার মান উপব্যবস্থাগুলিতে এর মানগুলির যোগফল।
হীরালাল সেন
হীরালাল সেন ( ২ আগস্ট, ১৮৬৬— ২৬ অক্টোবর, ১৯১৭) ছিলেন একজন বাঙালি চিত্রগ্রাহক, যাঁকে সাধারণত ভারতের প্রথম চলচ্চিত্র নির্মাতাদের একজন বলে গণ্য করা হয়। এছাড়া, তাকে ভারতের সর্বপ্রথম বিজ্ঞাপনবিষয়ক চলচ্চিত্রের নির্মাতা বলেও গণ্য করা হয়। সম্ভবতঃ ভারতের প্রথম রাজনীতিক ছবিও তিনিই বানিয়েছিলেন। ১৯১৭ সালে এক অগ্নিকাণ্ডে তার তৈরি সকল চলচ্চিত্র নষ্ট হয়ে যায়।
সংকীর্ণ ও বিকীর্ণ ধর্মসমূহ
সংকীর্ণ ধর্ম (ইংরেজিতে Intensive property বা Bulk property) বলতে কোনও ব্যবস্থার একটি স্থানিক ধর্মকে বোঝায়, যা ব্যবস্থাটির আকার কিংবা এর ভেতরে অবস্থিত পদার্থের পরিমাণের উপর নির্ভর করে না। কোনও বস্তুর তাপমাত্রা, প্রতিসরাংক, ঘনত্ব ও কাঠিন্য হল কিছু সংকীর্ণ ধর্মের উদাহরণ।
হীরালাল সেন
জন্ম ও শিক্ষাজীবন
হীরালাল সেনের জন্ম ১৮৬৬ সালে মানিকগঞ্জ জেলার বগজুরি গ্রামে। তার পিতার নাম চন্দ্রমোহন সেন, মাতা বিধুমুখী। পিতামহ গোকুলকৃষ্ণ মুনশি ছিলেন ঢাকার জজ আদালতের নামকরা আইনজীবী। পরে তিনি কোলকাতা হাইকোর্টে আইনজীবী হিসাবে যোগ দেন। পিতা মাতার আট সন্তানের মধ্যে হীরালাল ছিলেন দ্বিতীয়। মানিকগঞ্জ মাইনর স্কুলে তার শিক্ষা জীবন শুরু হয়। একই সাথে মৌলভী সাহেবের কাছে ফারসী ভাষাও শিখতেন। ১৮৭৯ সালে মাইনর পরীক্ষা পাস করে ঢাকার কলেজিয়েট স্কুলে ভর্ত্তি হন। পরে পিতার সাথে হীরালাল কোলকাতা গিয়ে কলেজে ভর্ত্তি হন। আই.এস.সি. অধ্যয়ন কালে চলচ্চিত্রের প্রতি ভীষণভাবে আকৃষ্ট হয়ে পড়েন এবং প্রাতিষ্ঠানিক লেখাপড়ায় যবনিকাপাত ঘটে।
সংকীর্ণ ও বিকীর্ণ ধর্মসমূহ
এর বিপরীতে কোনও ব্যবস্থার বিকীর্ণ ধর্ম (Extensive property) বলতে এমন কোনও ধর্মকে বোঝায় যা এটির উপব্যবস্থার সাপেক্ষে যোগাত্মক, কেননা ব্যবস্থাটি বড় বা ছোট হলে এই ধর্মটির মানও যথাক্রমে বৃদ্ধি বা হ্রাস পায়।
হীরালাল সেন
প্রাথমিক জীবন
হীরালাল সেনের আদি বাড়ি ছিল ঢাকা থেকে প্রায় ৮০ কিমি. দূরে বর্তমান বাংলাদেশের মানিকগঞ্জ জেলায়।> যদিও তিনি সেই এলাকার এক জমিদার বংশের এক উকিলের ছেলে ছিলেন, তার শৈশব কেটেছিল কলকাতাতেই। ১৮৯৮ সালে, প্যারিসের 'পাথে ফ্রেরেস স্টুডিও'র সদস্য অধ্যপক স্টিভেনসনের একটি নাতিদীর্ঘ ছবি কলকাতার স্টার থিয়েটারে দেখানো হয়, The Flower of Persia (পারস্যের ফুল) নামে একটি অপেরার সঙ্গে। স্টিভেনসনের ক্যামেরা ধার করে নিয়ে হীরালাল বানান তার প্রথম ছবিঃ A Dancing Scene From the Opera, The Flower of Persia, ওই অপেরার একটি নাচের দৃশ্য নিয়েই। ভাই মতিলাল সেনের সাহায্যে লন্ডনের ওয়ারউইক ট্রেডিং কম্পানীর চার্লস আরবানের থেকে তিনি একটি 'Urban Bioscope' কিনে নেন। পরের বছর তিনি ভাইয়ের সাথে রয়্যাল বায়োস্কোপ কোম্পানির গোড়াপত্তন করেন
সংকীর্ণ ও বিকীর্ণ ধর্মসমূহ
তবে সংকীর্ণ ও বিকীর্ণ --- এই দুইটি শ্রেণী দিয়ে সব ভৌত ধর্মের শ্রেণীকরণ সম্ভব নয়, কেননা এমন কিছু ভৌত ধর্ম আছে যেগুলিকে সম্পূর্ণ সংকীর্ণ বা সম্পূর্ণরূপে বিকীর্ণ বলে চরিত্রায়িত করা যায় না। যেমন দুইটি উপব্যবস্থার বৈদ্যুতিক প্রতিবন্ধকতা কেবলমাত্র তখনই যোগাত্মক হয় যখন এগুলিকে শ্রেণী সমবায়ে যুক্ত করা হয়; কিন্তু এগুলিকে সমান্তরাল সমবায়ে সংযুক্ত করলে লব্ধ প্রতিবন্ধকতাটি উপব্যবস্থা দুইটির প্রতিটির চেয়ে কম হয়।
মার্কিন পদার্থবিজ্ঞানী রিচার্ড সি. টলমান ১৯১৭ খ্রিস্টাব্দে পদার্থবিজ্ঞানে সংকীর্ণ ও বিকীর্ণ রাশি পরিভাষাগুলি প্রথম ব্যবহার করেন।
হীরালাল সেন
কর্মজীবন
হীরালাল সেনের সৃষ্টিশীল কর্মজীবন ব্যাপ্ত ছিল ১৯১৩ অবধি, যার মধ্যে তিনি চল্লিশটিরও বেশি চলচ্চিত্র নির্মাণ করেছিলেন। বেশিরভাগ ছবিতেই তিনি ক্যামেরাবদ্ধ করেন অমরেন্দ্রনাথ দত্তের কলকাতার ক্লাসিক থিয়েটারে মঞ্চস্থ বিভিন্ন থিয়েটারের দৃশ্য। সেই যুগে ব্যবহারযোগ্য ফিল্ম আনা হত বিদেশ থেকে। ১৯০১ আর ১৯০৪-এর মধ্যে ক্লাসিক থিয়েটারের পক্ষে তিনি অনেকগুলি ছবি নির্মাণ করেন, যথা ভ্রমর, হরিরাজ, বুদ্ধদেব ইত্যাদি। তার সৃষ্ট ছবির মধ্যে একটি ছিল পূর্ণদৈর্ঘ্যের — ১৯০৩-এ তৈরি আলিবাবা ও চল্লিশ চোর ("Alibaba and the Forty Thieves"), যেটি বানানো হয়েছিল ক্লাসিক থিয়েটারে অভিনীত ওই নামের থিয়েটারের ওপর ভিত্তি করে। কিন্তু এ ছবির বিষয়ে বিশেষ কিছু জানা যায় না, কারণ সম্ভবতঃ কোনোদিনই এ ছবির প্রদর্শন হয়নি। বাণিজ্যিকভিত্তিতে তিনি কতকগুলি বিজ্ঞাপন বিষয়ক আর কিছু সংবাদমূলক চলচ্চিত্রও নির্মাণ করেন। তিনি 'জবাকুসুম হেয়ার অয়েল' আর 'এডওয়ার্ডস টনিক'-এর ওপর বিজ্ঞাপনী ছবি বানিয়েছিলেন। সম্ভবতঃ, ভারতীয়দের মধ্যে বিজ্ঞাপনে ফিল্ম ব্যবহার করায় তিনিই প্রথম ছিলেন।
সাম্রাজ্যবাদ
thumb|right|200px|[[সেসিল রোডেস এবং কেপ-কায়রো রেলপথ প্রকল্প। রোডেস গঠন করেছিলেন দ্য বিয়ারস খনি কোম্পানী, মালিক হয়েছিলেন ব্রিটিশ দক্ষিণ আফ্রিকা কোম্পানী এবং তার নামানুসারেই রোডেশিয়া রাষ্ট্রের নাম দেয়া হয়। তিনি পছন্দ করতেন "ব্রিটিশ সাম্রাজ্যের মানচিত্রকে লাল রঙে আঁকতে" এবং তিনি ঘোষণা করেছিলেন: "all of these stars ... these vast worlds that remain out of reach. If I could, I would annex other planets." ]]
হীরালাল সেন
ভারতের প্রথম রাজনীতিক চলচ্চিত্র
হীরালালের তৈরি তথ্যছবি "Anti-Partition Demonstration and Swadeshi movement at the Town Hall, Calcutta on 22nd September 1905" ভারতের প্রথম রাজনীতিক চলচ্চিত্র বলে গণ্য করা হয়। ১৯০৫-এর ২২শে সেপ্টেম্বর কলকাতার টাউন হলে বঙ্গভঙ্গ আন্দোলনের একটি প্রতিবাদ সভা হয়েছিল, এ ছবিতে তাকেই ক্যামেরাবদ্ধ করা হয়। ১৯০৫-এ এ ছবির বিজ্ঞাপনে বলা হয়েছিল — "আমাদের নিজেদের স্বার্থে খাঁটি স্বদেশী সিনেমা"। ছবির শেষে গাওয়া হয়েছিল "বন্দে মাতরম"।
সাম্রাজ্যবাদ
সাম্রাজ্যবাদ হলো পররাজ্যের উপর অধিকার বিস্তারের নীতি। এটিকে প্রায় নঞর্থকভাবে বিবেচনা করা হয়, যেহেতু এতে স্থানীয় জনগণকে শোষণের মাধ্যমে অল্প আয়াসে ধনী হবার উদ্দেশ্য থাকে।
হীরালাল সেন
পরবর্তী জীবন
রয়্যাল বায়োস্কোপ কম্পানী প্রথম ছবি বানায় ১৯১৩ সালে। এরপর হীরালাল অনেক দুর্গতি আর অর্থনৈতিক সমস্যার সম্মুখীন হন। এলফিনস্টোন বায়োস্কোপ কোম্পানীর জামশেদজি ফ্রেমজি ম্যাডান তার থেকে অনেক বেশি সাফল্য অর্জন করেন। এর ওপর হীরালাল ক্যান্সারে আক্রান্ত হন। তার মৃত্যুর কিছুদিন আগে এক অগ্নিকাণ্ডে তার তৈরি সমস্ত ছবি নষ্ট হয়ে যায়।
সাম্রাজ্যবাদ
আধুনিককালে এটি অধিকাংশ ক্ষেত্রে গ্রহণ করা হয় যে উপনিবেশবাদ হচ্ছে সাম্রাজ্যবাদের বহিঃপ্রকাশ এবং পরেরটি ছাড়া তার অস্তিত্ব থাকতে পারে না। বিদ্যমান বৈধ উপনিবেশ ছাড়া "অনানুষ্ঠানিক" সাম্রাজ্যবাদ হচ্ছে ঐতিহাসিকদের মধ্যে একটি বিতর্কিত বিষয়।
শিল্প পুঁজিবাদ থেকে সাম্রাজ্যবাদ
বিগত উনিশ শতকে পুঁজিবাদ বিকাশলাভ করে এবং দেশ-দেশান্তরে ছড়িয়ে পড়ে; অবশেষে সারা দুনিয়া দখল করে ফেলে। পুঁজিবাদের বিকাশের সাথে সাথে তার যন্ত্রণাকর দ্বন্দ্বগুলো ক্রমশ বেশি করে প্রকট ও তীব্র হয়ে ওঠে। ঐ সময়ে পুঁজিবাদী বিকাশের অগ্রভাগে ছিলো শিল্পপুঁজি। এই জন্য ঐ যুগটাকে বলা হয় শিল্পপুঁজির বা শিল্পপুঁজিবাদের যুগ। শিল্প পুঁজিবাদের মৌলিক দ্বন্দ্বগুলির বৃদ্ধি ও বিকাশের ফলে পুঁজিবাদের বিকাশে এক নতুন পর্যায় দেখা দিলো যার নাম সাম্রাজ্যবাদ। পুঁজিবাদের বিকাশে এক নতুন ও উচ্চতর পর্যায়রূপে বিংশ শতাব্দীর গোড়াতেই সাম্রাজ্যবাদ দেখা দেয়। পুঁজিবাদের সমস্ত মৌলিক দ্বন্দ্বগুলো সাম্রাজ্যবাদে তীব্র হয়ে ওঠে। সাম্রাজ্যবাদ হলও মরণোন্মুখ পুঁজিবাদ। সাম্রাজ্যবাদে পুঁজিবাদী ব্যবস্থাটা সমাজের আরো বিকাশের পথে বাঁধা হয়ে দাঁড়ায়।
সাম্রাজ্যবাদের উৎপত্তির তত্ত্ব
১৮৭০ সালের পর সাম্রাজ্যবাদের বিস্ফোরণের জন্য পণ্ডিতেরা নানাবিধ কারণ দেখান। ব্রিটিশ অর্থনৈতিক তাত্ত্বিক জে. এ. হবসন সাম্রাজ্যবাদের অর্থনৈতিক ব্যাখ্যা দিয়েছেন। হবসন বলেন যে নব্য সাম্রাজ্যবাদের পক্ষে কোনো উচ্চতর লক্ষ্য ছিলো না। অর্থনৈতিক লক্ষ্যই ছিলো এই নব্য উপনিবেশবাদের মূল। হবসনের মতে, এই পুঁজিবাদী সমাজব্যবস্থায় পুঁজিবাদীরা মুনাফা ভোগ করে বহু মূলধন জমা করে। এর ফলে মূলধনের পাহাড় জমে যায়। এই মূলধন উপনিবেশে বিনিয়োগ করে আরো মুনাফা বৃদ্ধির জন্য পুঁজিপতিরা তাদের নিজ দেশের সরকারকে উপনিবেশ দখলে বাধ্য করে। উপনিবেশের নতুন শিল্পে মূলধন লগ্নি করে পুঁজিপতি শ্রেণি মুনাফার পাহাড় জমায়। উপনিবেশের কাঁচামাল ও বাজারকে একচেটিয়া দখল করে তারা ফুলে ফেঁপে ওঠে। সুতরাং নব্য সাম্রাজ্যবাদের মূল অর্থনৈতিক শিকড় ছিলো উপনিবেশে লগ্নির জন্য "বাড়তি মূলধনের চাপ"। অর্থাৎ বাড়তি মূলধনের চাপই সাম্রাজ্য বা উপনিবেশ দখলের মূল কারণ।
বিখ্যাত সাম্যবাদী নেতা ভ্লাদিমির লেনিন, তার সাম্রাজ্যবাদ, পুঁজিবাদের সর্বোচ্চ পর্যায় নামক গ্রন্থে সাম্রাজ্যবাদের অর্থনৈতিক ব্যাখ্যাকে আরো বিশদভাবে তুলে ধরেছেন। তার মতে, পুঁজিবাদের ভেতরেই সাম্রাজ্যবাদের বীজ নিহিত আছে। পুঁজিবাদী রাষ্ট্রগুলোর বৈদেশিক নীতি পুঁজিবাদের স্বার্থেই পরিচালিত হয়। অধিক মুনাফার আশায় শিল্প মালিকরা দেশের লোকের প্রয়োজন অপেক্ষা বাড়তি পণ্য উৎপাদন করে। এই বাড়তি পণ্য বিক্রয় ও সস্তায় কাঁচামাল পাওয়ার জন্য পুঁজিবাদী রাষ্ট্র উপনিবেশ দখল করে। বিশ্বে উপনিবেশের সংখ্যা সীমিত। পুঁজিবাদী দেশগুলো উপনিবেশ দখলের চেষ্টা করায় বিভিন্ন দেশের মধ্যে প্রতিযোগিতা ও যুদ্ধ আরম্ভ হয়। যুদ্ধ হলও পুঁজিবাদী অর্থনীতির চূড়ান্ত পরিণতি। লেনিন প্রথম বিশ্বযুদ্ধের কারণ হিসেবে বিভিন্ন পুঁজিবাদী শক্তির উপনিবেশ দখলের প্রতিদ্বন্দ্বিতাকে দায়ী করেন। সাম্রাজ্যবাদের বৈজ্ঞানিক বিশ্লেষণ তিনি চালিয়ে যান আরো অনেক রচনায়। বিপুল বাস্তব তথ্য আর তাত্ত্বিক মালমসলার সার্বিকীকরণ করে তিনি অতি গুরুত্বপূর্ণ এই বৈজ্ঞানিক সিদ্ধান্তে আসেন যে সাম্রাজ্যবাদের যুগে পুঁজিবাদের বিকাশ অসমান এবং উল্লম্ফনধর্মী, সমাজতান্ত্রিক বিপ্লব বিজয় লাভ করতে পারে প্রথমে অল্প কয়েকটি, এমনকি পৃথক একটি পুঁজিবাদী দেশেও। বিশ্ব বৈপ্লবিক আন্দোলনের কাছে এ সিদ্ধান্তের গুরুত্ব অসাধারণ বিপুল।
সাম্রাজ্যবাদের যুগ
সাম্রাজ্যবাদ প্রতিদ্বন্দ্বী একচেটিয়া পুঁজিপতিদের এবং রাষ্ট্রগুলোর মধ্যে দ্বন্দ্বের তীব্রতা ভয়ংকরভাবে বৃদ্ধি করে এবং এর পরিণতিতেই দেখা দেয় যুদ্ধ। বিংশ শতাব্দীর গোড়াতেই সাম্রাজ্যবাদীরা পৃথিবীকে নিজেদের মধ্যে ভাগ করে নেয়ার কাজ সমাপ্ত করেছিল। পৃথিবী অশেষ নয়, আর মানুষ তখনো মহাকাশে পাড়ি জমায়নি। তাই প্রসারের নতুন ক্ষেত্র আর দেখা গেলো না, কাজেই পৃথিবী পুনঃবণ্টনের সংগ্রামের প্রশ্নটিই সামনে এসে দাঁড়াল। নিজেদের মধ্যে দেশ ও বাজার নিয়ে কাড়াকাড়ি ছাড়া বৃহৎ শক্তিগুলোর আর কোনো উপায় থাকল না। তাই দেখা দিলো প্রথম ও দ্বিতীয় বিশ্বযুদ্ধ। সাম্রাজ্যবাদের যুগে বরাবরই কোনো কোনো সাম্রাজ্য চেষ্টা করতে থাকবে অপরকে জব্দ করে নিজেদের সুবিধামতো পৃথিবী নতুনভাবে ভাগ করে নিতে বিশ্বযুদ্ধ বা মহাযুদ্ধ তাই অনিবার্য এবং এ যুদ্ধ হচ্ছে সাম্রাজ্যবাদী যুদ্ধ। প্রথম মহাযদ্ধে এবং দ্বিতীয় মহাযুদ্ধে যুদ্ধের এইরূপই দেখা যায়।
সাম্রাজ্যবাদের তত্ত্ব
অ্যাংলোফোন একাডেমিকগণ প্রায়শই সাম্রাজ্যবাদকে ব্রিটিশদের অভিজ্ঞতার উপর ভিত্তি করে তাদের সাম্রাজ্যবাদ সম্পর্কিত তত্ত্বগুলি পাঠ করে। সাম্রাজ্যবাদ শব্দটি ব্রিটিশ প্রধানমন্ত্রী বেঞ্জামিন ডিসরেইলির আগ্রাসী ও সাম্রাজ্যবাদী নীতিকে অভিযুক্ত করতে বিরোধীদের দ্বারা ১৮৭০ এর দশকের শেষের দিকে তার বর্তমান অর্থেই ইংরেজিতে প্রচলিত হয়েছিল। জোসেফ চেম্বারলাইনের মতো "সাম্রাজ্যবাদ" এর সমর্থকরা এই ধারণাটি দ্রুত প্রয়োগ করেছিলেন।
মঞ্জু দে
মঞ্জু দে (বিবাহের পূর্বে মঞ্জু মিত্র) (৭ মে ১৯২৬ - ৩০ সেপ্টেম্বর ১৯৮৯) তিনি ছিলেন একজন বাঙালি অভিনেত্রী এবং পরিচালক। তিনি ১৯৬২ সালে কেরি সাহেবের মুন্সি চলচ্চিত্রে তার অভিনয়ের জন্য ২৫তম বার্ষিক বিএফজেএ পার্শ্ব চরিত্রের শ্রেষ্ঠ অভিনেত্রীর পুরস্কার পান।
জন্ম ও প্রারম্ভিক জীবন
মঞ্জু মিত্রের জন্ম ব্রিটিশ ভারতের অধুনা  পশ্চিমবঙ্গের মুর্শিদাবাদ জেলার  বহরমপুরে। পিতা অমরেন্দ্রনাথ মিত্র। ১৯৪৫ খ্রিস্টাব্দে তিনি কলকাতার আশুতোষ কলেজ থেকে বি.এ পাশ করেন। এম.এ পড়া অসমাপ্ত রেখে অভিনয় জগতে চলে আসেন।
কর্মজীবন
তার চলচ্চিত্র জীবনের শুরু হয় ১৯৪৯ খ্রিস্টাব্দে হেমেন গুপ্তের ৪২ ছবিতে নায়িকা র ভূমিকা দিয়ে। তিনি নিজেও ছবি পরিচালনা করেছেন। তার পরিচালিত ছবি স্বর্গ হতে বিদায় মুক্তি লাভ করে ১৯৬৪ খ্রিস্টাব্দে। মঞ্জু দে ছায়াছবি ছাড়াও নাটকে ও যাত্রাপালাতেও অভিনয় করেছেন। ১৯৭৪ খ্রিস্টাব্দে বিশ্বরূপায় চৌরঙ্গী নাটকে মিসেস পাকড়াশির ভূমিকায় এবং যাত্রাপালা বিশ্ববন্দিতা ইন্দিরায় ইন্দিরা গান্ধীর ভূমিকায় অভিনয় করে প্রশংসা লাভ করেন।
বিডোমিয়া মেসোবোভি
Beddomeia mesibovi হচ্ছে স্বাদু পানির খুবই ক্ষুদ্র প্রজাতির শামুক। এটার আছে একটা গিল এবং একটা অপারকুলাম। এই প্রজাতিটিকে অস্ট্রেলিয়ায় শুধু (স্থানিক) পাওয়া যায়
টুংকু আবদুল রহমান
টুংকু আব্দুল রহমান পুত্রা আল-হাজ ইবনি আলমারহুম সুলতান আব্দুল হামিদ হালিম শাহ, ; (৮ ফেব্রুয়ারি ১৯০৩ - ০৯ ডিসেম্বর ১৯৯০) ছিলেন একজন মালয়েশিয়ান রাষ্ট্রপ্রধান যিনি ১৯৫৫ সাল থেকে ১৯৭০ সাল পর্যন্ত মালয়েশিয়ার সরকার প্রধান ছিলেন। তিনি ১৯৫৭ সালে মালয়েশিয়ার স্বাধীনতার পরে প্রথম প্রধানমন্ত্রী হওয়ার পূর্বে ১৯৫৫ থেকে ১৯৫৭ পর্যন্ত মালয়েশিয়া ফেডারেশনের প্রথম মুখ্যমন্ত্রী ছিলেন। ১৯৬৩ সালে সাবাহ, সারাওয়াক এবং সিঙ্গাপুর মালয়ার সাথে একত্রিত হয়ে মালয়েশিয়া গঠনের পর ১৯৭০ সালে পদত্যাগ করা পর্যন্ত তিনি প্রধানমন্ত্রী ছিলেন।
সাধারণত, সহজভাবে তাকে "টুংকু" (মালয়া অভিজাত পদবী) নামে ডাকা হলেও টুংকু আব্দুল রহমান যিনি এমনকি তার সমালোচকদের দৃষ্টিতেও মালয়েশিয়ার স্বাধীনতা এবং মালয়েশিয়া গঠন এর স্থপতি হিসেবে ব্যাপকভাবে "প্রতিষ্ঠাতা জনক" হিসেবে বিবেচিত হন। যেমন, প্রায়ই তাকে "স্বাধীনতার জনক" অথবা "মালয়েশিয়ার জনক" হিসেবে উল্লেখ করা হয়ে থাকে।
বাল্যকাল
টুংকু আব্দুল রহমান ৮ ফেব্রুয়ারি, ১৯০৩ সালে কেদাহের আলুর ছেতারে অবস্থিত ইস্তানা প্যামিন প্যালেসে জন্মগ্রহণ করেন। তিনি কেদে সুলতানাতের ২৫ তম শাসক সুলতান আব্দুল হামিদ হালিম শাহ এর ৪৫ সন্তান-সন্তানাদির মধ্যে সপ্তম সন্তান ছিলেন। তার মা চে মাঞ্জারালা ছিল থাইল্যান্ডের অধিবাসী এবং তার বাবার ষষ্ট স্ত্রী। ওই সময়ে সমগ্র কেদাতে কলেরা এবং ম্যালেরিয়ার খুব ভয়াবহ প্রকোপ ছিল। এতে অন্ততপক্ষে তার দুই ভাই এবং বড় বোন মারা গিয়েছিল এবং তিনিও ১৯২০ সালে লন্ডনে যাওয়ার আগে মধ্যম মাত্রায় ম্যালেরিয়ায় আক্রান্ত হয়েছিলেন।
তার প্রাথমিক শিক্ষার শুরু হয় আলুর সেতারে অবস্থিত 'মালয় প্রাইমারি স্কুলে'। তারপর, তিনি সরকারি ইংরেজি স্কুল 'সুলতান আব্দুল হামিদ কলেজে' পড়াশোনা শুরু করেন।পরবর্তীতে, তার বাবা তাকে এবং তার কয়েকজন ভাই-বোনকে  ব্যাংককে 'ডেসবিরিন স্কুলে' পাঠানো হয়।
বিশ্ববিদ্যালয়
সতের বছর বয়সে টুংকু 'ক্যামব্রিজ বিশ্ববিদ্যালেয়' পরবর্তী পড়াশোনা করার জন্য কেদাহ স্টেট গভার্মেন্ট কর্তৃক বৃত্তি পান। এক বছর পর টুংকু বুঝতে পারেন তিনি তার পড়াশোনায় খুব কমই উন্নতি করেছেন। ক্রাউন এজেন্ট অফিসে তার স্থানীয় তত্ত্বাবধায়ক মি. এজেকিয়েল সাথে দেখা করার পর মি. এজেকিয়েল ব্যাসিল অ্যাটকিনসন এর সাথে  ক্যামব্রিজে তার পড়াশোনা এবং থাকা খাওয়ার ব্যবস্থা করেন। অ্যাটকিনসন ছিলেন একজন অভিজ্ঞ  গৃহ শিক্ষক এবং তিনি টুংকুকে "Little Go" নামে বিশ্ববিদ্যালয় ভর্তি পরীক্ষার জন্য প্রস্তুত করে তোলেন।
পরবর্তী বছরে তিনি ভর্তি পরীক্ষা দেন এবং ঐ পরীক্ষায় তিনি সর্বোচ্চ মার্ক পেয়ে পাশ করেন। কেমব্রিজ বিশ্ববিদ্যালয়ের অধীনে সেন্ট ক্যাথরিন কলেজে তিনি স্নাতকে ভর্তির সুযোগ পান এবং ১৯২৫ সালে তিনি আইন ও ইতিহাস বিষয়ে স্নাতক ডিগ্রি অর্জন করেন।
সিঙ্গাপুর থেকে রওয়ানা হয়ে পাঁচ বছর পর ২৩ বছর বয়সে তিনি জাহাজে করে দেশে এসে পৌঁছান। টুংকু পেনাং এ পৌঁছার সময় যাত্রীবাহী জাহাজে ক্রাউন্ড এজেন্টরা তাকে নিরাপত্তা দিয়েছিল। শাসক এবং তার বড় ভাই  টুংকু ইব্রাহিম তার ডিগ্রী পছন্দে খুব একটা খুশি ছিলেন না। তাই তিনি তাকে ইংল্যান্ডে ফিরে গিয়ে ইংরেজ বারে ভর্তি হতে আদেশ দিলেন। টুংকুর প্রচেষ্টায় মালয় গ্রেট ব্রিটেন সোসাইটি প্রতিষ্ঠিত হয়েছিল। নেজেরি সেম্বিলান এর টুংকু আব্দুর রহমান এ প্রতিষ্ঠানের সভাপতি এবং কেদাহের টুংকু আব্দুর রহমান হয়েছিলেন এর সম্মানীসূচক সচিব এবং চালিকা শক্তি। মে ১৯৩০ সালে টুংকু বার পরীক্ষার প্রথম পার্টে অংশগ্রহণ করেন। যদিও তিনি তিনটি পেপারে পাশ করতে সক্ষম হয়েছিলেন তবে একটি পেপার এ ফেল করার কারণে প্রথম পার্টের সমগ্র পরীক্ষায় তিনি অনুর্ত্তীণ হয়েছিলেন । ১৯৩১ সালের জানুয়ারি মাসে টুংকু পেনাং এর উদ্দেশ্যে জাহাজে যাত্রা করেন। যেহেতু টুংকু রাষ্ট্রীয় বৃত্তিতে ছিলেন দেশে ফেরার পর স্বাভাবিকভাবেই তিনি রাষ্ট্রেীর কর্মকর্তা হলেন। টুংকু ইব্রাহিম তখনো শাসক ছিলেন এবং টুংকুকে বলেছিলেন লন্ডন বার পরীক্ষায় তার ফেল করার কারণে তার সম্মানহানি হয়েছিল।
পাদাং টেরাপ
প্রায় এক বছর পর টুংকু পাদাং টেরাপে ডিস্ট্রিক্ট অফিসার হিসেবে পদোন্নতি পান। কউলা নেরাং এ ম্যালেরিয়া থাকায় পাদাং টেরাপে ডিসটিক অফিসারের পদটি অজনপ্রিয় ছিল। যখন টুংকু ঐ ডিস্ট্রিক্ট এর ক্ষমতা গ্রহণ করেন তখন তিনি ওই শহরের চতুর্দিকের জলাভূমি নিয়ে একটি ছার্ভে করার জন্য নির্দেশ প্রদান করেন এবং উক্ত জলাভূমিতে খাল খনন করার জন্য পর্যাপ্ত টাকার জন্য রাষ্ট্রীয় সেক্রেটারির কাছে প্রয়োজনীয় ফান্ডের জন্য আবেদন করেন। দুর্ভাগ্যজনকভাবে, টুংকুর আর্থিক আবেদন নাকচ হয়। তিনি পুনরায় স্টেট সেক্রেটারি কাছে যথাযথ পরিমাণ আর্থিক সাহায্যের জন্য আবেদন করেন যাতে করে  কউলা নেরাং এর ম্যালেরিয়ার বাহকদের বংশবিস্তারের স্থান জলাভূমি খাল খননের মাধ্যমে দূর করতে পারেন। এইবার কাজ হলো, তিনি অর্থ পেলেন এবং তার তত্ত্বাবধানে উক্ত কাজ সম্পন্ন হলো।
পলাশবাড়ী ইউনিয়ন, নীলফামারী সদর
পলাশবাড়ী ইউনিয়ন বাংলাদেশের নীলফামারী জেলার নীলফামারী সদর উপজেলার অন্তর্গত একটি ইউনিয়ন।
অবস্থান
পলাশবাড়ী ইউনিয়ন নীলফামারী শহরের উত্তরে অবস্থিত। ইউনিয়নের উত্তরে ডোমার উপজেলার সোনারায় ইউনিয়ন,ও সদরের লক্ষীচাপ ইউনিয়ন, দক্ষিণে নীলফামারী পৌরসভা ও পূর্বে টুপামারী ইউনিয়ন পশ্চিমে চওড়া বড়গাছা ইউনিয়ন, গোড়গ্রাম ইউনিয়ন ও খোকশাবাড়ী ইউনিয়ন অবস্থিত।
প্রশাসনিক এলাকা
পলাশবাড়ী ইউনিয়ন ১০ মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
শিক্ষা
এ ইউনিয়নের শিক্ষা হার ৪৬%। ইউনিয়নের ১টি কলেজ, ৫টি মাধ্যমিক বিদ্যালয়, ২টি মাদ্রাসা, ১০টি প্রাথমিক বিদ্যালয়, ১টি প্রিক্যাটেড স্কুল ও ৩টি কিন্ডারগার্ডেন স্কুল রয়েছে।
উল্লেখযোগ্য শিক্ষাপ্রতিষ্ঠান
বার্মিংহ্যাম সিটি ফুটবল ক্লাব
বার্মিংহ্যাম সিটি ফুটবল ক্লাব (Birmingham City Football Club; এছাড়াও বার্মিংহ্যাম সিটি এফসি, অথবা শুধুমাত্র বার্মিংহ্যাম সিটি নামে পরিচিত) হচ্ছে বার্মিংহ্যাম ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৭৫ সালে স্মল হিথ অ্যালায়েন্স হিসেবে প্রতিষ্ঠিত হয়েছে, অতঃপর ১৯৮৮ সালে ক্লাবের নাম পরিবর্তন করে স্মল হিথ রাখা হয়। ১৯০৫ সালে পুনরায় নাম পরিবর্তন করে বার্মিংহ্যাম ফুটবল ক্লাব এবং সর্বশেষ ১৯৪৩ সালে বর্তমান নামে নামকরণ করা হয়। বার্মিংহ্যাম সিটি তাদের সকল হোম ম্যাচ বার্মিংহ্যামের সেন্ট অ্যান্ড্রু'সে খেলে থাকে; যার ধারণক্ষমতা হচ্ছে ২৯,৪০৯। বর্তমানে এই ক্লাবের ম্যানেজারের দায়িত্ব পালন করছেন আইতোর কারাঙ্কা। ইংরেজ রক্ষণভাগের খেলোয়াড় হার্লি ডিন এই ক্লাবের অধিনায়কের দায়িত্ব পালন করছেন।
স্মল হিথ ইংল্যান্ডের দ্বিতীয় স্তরের ফুটবলের প্রতিষ্ঠাতা সদস্য এবং উক্ত বিভাগের প্রথম চ্যাম্পিয়ন ছিল। তাদের ১৯৫০-এর দশক ও ১৯৬০-এর দশকের প্রথম দিকে এই ক্লাবের সবচেয়ে সেরা সময় অতিবাহিত হয়েছে। উক্ত সময়ে প্রথম স্তরের ফুটবল লিগে তারা সর্বোচ্চ ৬ষ্ঠ স্থান দখল করেছিল এবং ১৯৫৬ সালে এফএ কাপের ফাইনালে উঠতে সমর্থ হয়েছিল। এছাড়াও ১৯৬০ ও ১৯৬১ সালে আন্তঃ-শহর ফেয়ার কাপের ফাইনালে পৌঁছেছিল। তারা ১৯৬৩ সালে অ্যাস্টন ভিলার বিরুদ্ধে লিগ কাপ শিরোপা জয়লাভ করার মাধ্যমে তাদের একমাত্র বড় শিরোপা ঘরে তুলতে সক্ষম হয়েছিল। এই ক্লাবের সবচেয়ে বাজে সময় কাটে ১৯৮৬ সাল থেকে ২০০২ সাল পর্যন্ত; এসময় তারা শীর্ষ স্তরে খেলার যোগ্যতা অর্জনে সম্পূর্ণরূপে ব্যর্থ হয়। তারা ফুটবল লিগের তৃতীয় স্তরে দুই বার অবনমিত হয় এবং লেল্যান্ড ডিএএফ কাপ এবং অটো উইন্ডস্ক্রিন শিল্ড জয়লাভ করে।
অর্জন
উৎস:
দ্বিতীয় বিভাগ / প্রথম বিভাগ / দ্য চ্যাম্পিয়নশিপ (২য় স্তর): তৃতীয় বিভাগ / দ্বিতীয় বিভাগ (৩য় স্তর): এফএ কাপ: ফুটবল লিগ কাপ: আন্তঃ-শহর ফেয়ার্স কাপ: সহযোগী সদস্য কাপ / ফুটবল লিগ ট্রফি: বার্মিংহ্যাম সিনিয়র কাপ:
ইমানুয়েল কান্ট
ইমানুয়েল কান্ট (জার্মান Immanuel Kant ইমানুয়েল্‌ কান্ট্‌, জন্ম এপ্রিল ২২, ১৭২৪ - মৃত্যু ফেব্রুয়ারি ১২, ১৮০৪) অষ্টাদশ শতকের একজন বিখ্যাত প্রাশিয়ান জার্মান দার্শনিক।
কান্টের জন্ম পূর্ব প্রাশিয়ার কোনিগ্সবার্গে, যা বর্তমানে রাশিয়ার অন্তর্গত ও কালিনিনগ্রাদ নামে পরিচিত। কান্টকে আধুনিক ইউরোপের অন্যতম প্রভাবশালী চিন্তাবিদ হিসাবে গণ্য করা হয়, এবং ইউরোপের Age of Enlightenment বা আলোকিত যুগের শেষ গুরুত্বপূর্ণ দার্শনিক বলে অভিহিত করা হয়। তিনি তার "Critique of Pure Reason" (1781) বইটির জন্য স্বনামধন্য।
জীবনী
কান্ট জন্মগ্রহণ করেছিলেন এক নিম্ন মধ্যবিত্ত পরিবারে। তার বাবা ছিলেন ঘোড়ার জিনের ব্যবসায়ী। বাবার নয় ছেলেমেয়ের মধ্যে কান্ট ছিলেন চতুর্থ । তার পরিবার ছিল প্রটেস্টান্ট খ্রিস্টান ধর্মমতের পাইটিস্ট শাখার অনুসারী।
শৈশব ও কিশোরজীবন
কান্ট প্রথমে একটি পাইটিস্ট স্কুলে লেখাপড়া করেন। তিনি ১৩ বছর বয়সে মাকে হারান। ২১ বছর বয়সে বাবাকে হারান। স্কুলজীবনে কান্ট নিয়মানুবর্তিতা, সময়নিষ্ঠা, মিতব্যয়িতা ও কঠোর পরিশ্রমের অভ্যাস গড়ে তোলেন। স্কুলে অধ্যয়নরত অবস্থায় কান্ট ল্যাটিন ভাষায় তার দখলদারিত্ব দেখিয়ে সবাইকে বিস্মিত করে তোলেন। ওখান থেকে পরে ১৭৪০ খ্রিষ্টাব্দে ১৬ বছর বয়সে তিনি কোনিগ্সবার্গ বিশ্ববিদ্যালয়ের ধর্মতত্ত্ব বিভাগে ভর্তি হন। কিন্তু শীঘ্রই তিনি গণিতশাস্ত্র ও পদার্থবিজ্ঞানে আকৃষ্ট হয়ে ওঠেন। ল্যাটিন ও গ্রিক ভাষায় দখল নেয়া সহ গণিত, ভূগোল ও পদার্থবিদ্যায় ব্যাপক বিদ্যা অর্জন করেন। ১৭৪৬ সালে তার বাবা মারা যাওয়ার পর তাকে বিশ্ববিদ্যালয় ছাড়তে হয়। এর পর তিনি প্রায় ১০ বছর এক ধনী পরিবারে গৃহশিক্ষকতা করেন। এ সময় তিনি "যুক্তিবাদ" ও "প্রয়োগবাদ" এর মধ্যকার বিভিন্ন বৈজ্ঞানিক প্রশ্ন নিয়ে কিছু লেখা প্রকাশ করেন।
প্রাথমিক গবেষণা ও অধ্যাপনা
১৭৫৫ সালে কান্ট বিশ্ববিদ্যালয়ে ফিরে আসেন এবং ওই একই বছরে তার পিএইচডি ডিগ্রি অর্জন করেন। পরবর্তী ১৫ বছর তিনি সেখানকার প্রভাষক হিসেবে থাকা অবস্থায় দর্শনশাস্ত্রের উপর তার বিখ্যাত কিছু কাজ সম্পন্ন করেন। তিনি ১৭৭০ সালে কোনিগ্সবার্গ বিশ্ববিদ্যালয়ের অধ্যাপক হিসেবে অধিবিদ্যা ও যুক্তিবিদ্যার উপর অধ্যাপনা শুরু করেন। ১৭৮১ সালে কান্ট তার Critique of Pure Reason নামক গ্রন্থটি প্রকাশ করেন যা কিনা পশ্চিমা দর্শনশাস্ত্রের অন্যতম সেরা গ্রন্থ। এটিতে তিনি কারণ ও অভিজ্ঞতাসমূহ কীভাবে আমাদের চিন্তা ও বোধশক্তির সাথে সম্পর্কযুক্ত সে বিষয়টি ব্যাখ্যা করেন।
বড় হযরতপুর ইউনিয়ন
বড় হযরতপুর ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ৩৬.২০ বর্গকিমি (১৩.৯৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৯০৬ জন। ইউনিয়নটিতে মোট গ্রামের সংখ্যা ২১টি ও মৌজার সংখ্যা ২১টি।
কৃষ্ণের ঐষ্টিক সহধর্মিণী
হিন্দু দেবতা কৃষ্ণ, দেবতা বিষ্ণুর অবতার ও দ্বারকার রাজা, আটজন প্রধান রানী (অষ্টভার্যা) ছাড়াও বেশ কিছু বন্দী নারীকে স্ত্রীর মর্যাদা দিয়েছিলেন,   যাদের সংখ্যা ১৬,১০০ বা ১৬,০০০ হিসাবে উল্লেখ করা হয়।
অসুর রাজা নরকাসুরের দাসত্ব থেকে মুক্ত করতে এবং তাদের সম্মান বাঁচানোর জন্য বন্দী নারীদের পীড়াপীড়িতে কৃষ্ণ তাদেরকে ঐষ্টিক সহধর্মিণী হিসাবে গ্রহণ করেছিলেন। তাদের মধ্যে প্রধানকে মাঝে মাঝে রোহিণী বলে উল্লেখ করা হয়। কৃষ্ণ যখন নরকাসুরকে বধ করেছিলেন, তখন তিনি তাদের মর্যাদা রক্ষার জন্য তাদের পীড়াপীড়িতে সমস্ত বন্দী নারীদের বিবাহের হাত গ্রহণ করেছিলেন। তাদের বিয়ের পর, এই ঐষ্টিক সহধর্মিণীগণ সবাই দ্বারকায় থাকতে বেছে নিয়েছিল।
সংখ্যা ও নাম
তাঁর আটজন প্রধান সহধর্মিণী ছাড়াও, কৃষ্ণ কয়েক হাজার নারীকে বিয়ে করেছিলেন বলে বর্ণনা করা হয়েছে, যাদেরকে তিনি নরকাসুরের কবল থেকে উদ্ধার করেছিলেন। ভাগবত পুরাণ ও মহাভারতে অনুসারে ১৬,০০০ নারীকে উদ্ধার করা হয়েছে, তবে বিষ্ণুপুরাণ ও হরিবংশ ১৬,১০০ জন নারীর উল্লেখ করেছে।  সাধারণত তাদের সকলেরই নাম নেই, যদিও ভাগবত পুরাণের অনেক ভাষ্যকার রোহিণীকে তাদের নেতা বলে মনে করেন, যদিও ধর্মগ্রন্থে এমন স্পষ্ট উল্লেখ পাওয়া যায় না।
নরকাসুর কর্তৃক বন্দী হওয়ার আগে
কিছু কিংবদন্তি বর্ণনা করে যে তাদের অতীত জীবনের ঘটনাগুলি তাদের কৃষ্ণের সহধর্মিণী হতে পরিচালিত করেছিল। এক রাজার ১৬,০০০ কন্যা ছিল। রাজা যখন রাজকন্যাদের নিয়ে দরবারে বসে ছিলেন, তখন বিষ্ণু ঋষির ছদ্মবেশে উপস্থিত হন। কন্যারা বিষ্ণুর চারপাশে ভিড় করে, তাদের বাবাকে অভিশাপ দিয়ে রাগান্বিত করে। কন্যারা কাঁদতে কাঁদতে ক্ষমা প্রার্থনা করলে রাজা তাদের আশীর্বাদ করেন যে তাদের পরবর্তী জন্মে তারা বিষ্ণুর সহধর্মিণী হবে। অন্যান্য সংস্করণে, মেয়েরা অভিশাপ থেকে মুক্তির জন্য অন্যদের কাছে অনুরোধ করে। স্রষ্টা-দেবতা ব্রহ্মা, তাঁর পুত্র এবং ঐশ্বরিক ঋষি নারদ বা ঋষির পরামর্শে, স্বয়ং রাজকন্যাদেরকে বিষ্ণুর সহধর্মিণী হওয়ার বর দেন।
বন্দিত্ব ও মুক্তি
নরকাসুর ছিলেন প্রাগজ্যোতিষের রাজা। তিনি ছিলেন বিষ্ণুর শুয়োর অবতার বরাহ এবং পৃথিবী দেবী ভূমি এর অসুর পুত্র। ভূমির পুত্র হিসাবে, তাকে ভৌমা বা ভৌমাসুর (অসুর প্রত্যয় যুক্ত) নামেও ডাকা হত। তিনি তিনটি জগত জয় করেছেন: স্বর্গ, পৃথিবী ও পাতাল। পৃথিবীতে, তিনি পরাজিতদের ১৬,০০০ রাজকন্যাকে বন্দী করেছিলেন। স্বর্গে, তিনি দেবতা ও স্বর্গের রাজা ইন্দ্রের মা অদিতির কানের দুল চুরি করেছিলেন। পাতালে, তিনি জলের দেবতা বরুণের সাম্রাজ্যের ছাতা দখল করেছিলেন।
বন্দী নারীদের তার রাজ্যের মণিপর্বত পর্বতের চূড়ায় আউডাকায় বন্দী করা হয়। পাঁচ মাথাওয়ালা মুরা এবং তার সাত পুত্র সহ বিভিন্ন রাক্ষস রাজ্যের দরজাগুলি পাহারা দিত। নরকাসুরের দশ পুত্র নারীদের পাহারা দিতেন।
ইন্দ্র কৃষ্ণের কাছে আসেন এবং নরকাসুরের অত্যাচার থেকে মহাবিশ্বকে রক্ষা করার জন্য তাঁর কাছে অনুরোধ করেন। কৃষ্ণ এবং তাঁর তৃতীয় সহধর্মিণী  সত্যভামা তাদের ঈগল-মানুষ গরুড় প্রাগজ্যোতিষে  উড়লেন। কৃষ্ণ মুরাকে, তার পুত্রদের, নরকাসুরের সেনাবাহিনীকে এবং অবশেষে স্বয়ং রাক্ষস-রাজাকে হত্যা করেন। ভূমি বন্দী নারী সহ সমস্ত চুরি করা জিনিস কৃষ্ণের কাছে সমর্পণ করে। কৃষ্ণ যখন বন্দী নারীদের প্রাসাদে উপস্থিত হন, তখন তাদের প্রত্যেকে কৃষ্ণের কাছে প্রার্থনা করে যেন তিনি তাকে তার সহধর্মিণী হিসাবে গ্রহণ করেন। কৃষ্ণ মেনে নেন এবং নরকাসুরের লুণ্ঠন এবং ভূমি দ্বারা উপহার দেওয়া চারটি শ্বেত হাতি নিয়ে তাদের রাজধানীতে পাঠান। স্বর্গে ইন্দ্রের কাছে অদিতির কানের দুল ফেরত দেওয়ার পর, কৃষ্ণ দ্বারকায় ফিরে আসেন এবং উদ্ধারকৃত মহিলাদের বিয়ে করেন, তাদেরকে তার কনিষ্ঠ সহধর্মিণী বানিয়ে দেন, তাদের নিঃস্বতা ও দুর্নাম থেকে রক্ষা করেন।
বৈবাহিক জীবন
ভাগবত পুরাণ কৃষ্ণের সহধর্মিণীদের বিয়ের পর তাদের জীবন বর্ণনা করে। কনিষ্ঠ স্ত্রীদের প্রত্যেককে একটি করে বাড়ি দেওয়া হয়েছিল, যেখানে শত শত দাসী-দাসী ছিল। কৃষ্ণ নিজেকে বিভিন্ন রূপে বিভক্ত করেছেন, প্রতিটি সহধর্মিণীর জন্য একটি, এবং একই সাথে প্রতিটি সহধর্মিণীর সাথে রাত কাটান। সকালে, তাঁর সমস্ত রূপ কৃষ্ণের দেহে একত্রিত হয় যখন কৃষ্ণ দ্বারকের রাজা হিসাবে কাজ করেন।
ভাগবত পুরাণে বর্ণিত অন্য গল্পে, নারদ, বিষ্ণুর ভক্ত এবং পরিভ্রমণকারী ঋষি, কীভাবে কৃষ্ণ তার ১৬,০০৮ সহধর্মিণীর সাথে জীবনযাপন পরিচালনা করছেন তা জানতে আগ্রহী ছিলেন এবং দ্বারকায় এসেছিলেন। ঋষি হওয়ার কারণে নারদকে কৃষ্ণ সমস্ত সম্মানের সাথে স্বাগত জানান। নারদ তখন কৃষ্ণের ১৬,০০৮ সহধর্মিণীর প্রতিটি বাড়িতে গিয়েছিলেন এবং কৃষ্ণকে তার সহধর্মিণীর সাথে সম্পূর্ণ ঘরোয়া পরিবেশে, তার স্ত্রীর সাথে হাসি-ঠাট্টা করতে এবং তার সন্তানদের যত্ন নেওয়া এবং তার সহধর্মিণীকে সাহায্য করতে দেখে অবাক হয়েছিলেন। ঘরের কাজ। এই ঘটনাটি দেখে, নারদ নিশ্চিত হয়েছিলেন যে এটি কৃষ্ণের রূপে দেবত্ব, সম্পূর্ণ ও বহুবিধ প্রকাশ যিনি একই সময়ে তাঁর ১৬,০০৮ জন সহধর্মিণীর সঙ্গ উপভোগ করেছিলেন। তিনি আরও উপসংহারে পৌঁছেছিলেন যে কৃষ্ণ একজন ঐশ্বরিক সর্বোচ্চ সত্তা ছিলেন। স্বয়ং ভগবানের ঐশ্বরিক শক্তিতে নিজেকে সন্তুষ্ট করে, নারদ কৃষ্ণের স্তুতি গাইতে সারা বিশ্বে তার স্বাভাবিক যাত্রা শুরু করেন। বৈকল্পিক বলে যে দুষ্টতাকারী ঋষি নারদ কৃষ্ণকে তাঁর অনেক সহধর্মিণীর মধ্যে একটি উপহার দেওয়ার জন্য অনুরোধ করেছিলেন, কারণ তিনি একজন ব্যাচেলর ছিলেন। কৃষ্ণ তাকে বলেছিলেন যে তিনি তার সাথে না থাকলে নিজের জন্য যে কোনও সহধর্মিণীর জিততে পারেন। তারপর নারদ কৃষ্ণের ১৬,০০৮ জন সহধর্মিণীর প্রতিটি বাড়িতে গিয়েছিলেন কিন্তু তিনি যে বাড়িতে গিয়েছিলেন সেখানে কৃষ্ণকে দেখতে পান, এবং এইভাবে নারদকে একজন ব্যাচেলর থাকতে হয়েছিল।
ভাগবত পুরাণে, রোহিণী ও কৃষ্ণের অনির্দিষ্ট সংখ্যক পুত্র রয়েছে বলে বর্ণনা করা হয়েছে, যার মধ্যে শুধুমাত্র দীপ্তিমান ও তাম্রতপ্ত নাম দেওয়া হয়েছে। ছেলেরা কনিষ্ঠ স্ত্রীদের সমস্ত সন্তানদের প্রতিনিধিত্ব করে বলে বলা হয়।
ভবিষ্যপুরাণ, স্কন্দপুরাণ ও বরাহপুরাণ বর্ণনা করে যে কৃষ্ণের কিছু কনিষ্ঠ সহধর্মিণী সাম্ব, কৃষ্ণের সুদর্শন, ঝামেলা সৃষ্টিকারী পুত্র এবং তার জ্যেষ্ঠ রানী জাম্ববতীর প্রতি মোহগ্রস্ত ছিলেন। একজন সহধর্মিণী নন্দিনী নিজেকে সাম্বার সহধর্মিণীর ছদ্মবেশে জড়িয়ে ধরে তাকে জড়িয়ে ধরে। এই অজাচারের জন্য, কৃষ্ণ সাম্বাকে কুষ্ঠ রোগে আক্রান্ত হওয়ার জন্য এবং তার মৃত্যুর পর তার সহধর্মিণীদের অভিরা ডাকাতদের দ্বারা অপহরণ করার অভিশাপ দিয়েছিলেন।
ব্যাখ্যা
তরুণ কৃষ্ণের জীবন থেকে গোপী, দুধের দাসী - যিনি পশুপালক ছিলেন, কখনও কখনও তাদের ১৬,০০০ সহধর্মিণী বলা হয়। গোপীদের সাথে কৃষ্ণের প্রেমের এই পৌরাণিক কাহিনীটিকেও ধর্মতাত্ত্বিকভাবে কৃষ্ণের ভক্তিমূলক উপাসনা হিসাবে বর্ণনা করা হয়েছে। গোপীরা তার সাথে সম্পর্ক করার ঝুঁকি নিয়েছিল। এটাও বলা হয় যে তিনি একই সময়ে ১৬,০০০ রূপ ধারণ করেছিলেন প্রেমের খেলার জন্য তাদের সবার সাথে থাকতে।
আরেকটি তত্ত্ব কৃষ্ণের সাথে সম্পর্কিত, যিনি বাঁশি বাজান এবং সঙ্গীত প্রেমী, এবং তাঁর ১৬,০০০ সহধর্মিণী ১৬,০০০ রাগ বা সঙ্গীতের ভাব বা ভারতীয় শাস্ত্রীয় সঙ্গীতে মনের আবেগ বা অনুরাগ, এবং তাদের সহধর্মিণী - রাগিনী (মহিলা রাগ)। রাগিণীরা এই রাগগুলির মধ্যে একটিকে বেছে নিয়েছিল যেটিতে তার টানকে প্রভাবিত ও সুরক্ষিত করার জন্য কৃষ্ণ, প্রেমময় ও সুরেলা দেবতা। কৃষ্ণ যিনি সঙ্গীতের প্রতি নিবেদিতপ্রাণ ছিলেন, তিনি প্রত্যেক প্রকারের সুরের ভাঁজ পেয়েছিলেন এবং উপভোগ করতেন, সংখ্যায় ১৬,০০০-এ গুন করে, পাঁচ-তারের বাদ্যযন্ত্র (নরকাসুর নাম) থেকে উদ্ভূত মহিলাদের আকারে কল্পনাপ্রসূত ব্যক্তিত্ব।
আসাম চা
আসাম চা ভারতের আসামে উৎপাদিত এক প্ৰকারের লাল চা। আসামের চা বিশেষকে Camellia sinensis var. assamica (Masters) নামের এক প্রকার চা গাছ থেকে তৈরী করা হয়। এই চা, সমুদ্ৰ পৃষ্ঠের অধিক উচ্চতায় বৃদ্ধি হয়, এর গঠন,  স্ফূর্তিদায়ক, সুগন্ধ, এবং অতি উজ্জ্বল রঙ্গের জন্য পরিচিত । আসাম চা, বা অসম নাম সংযোজিত চা, সাধারণত "গরম পানীয়" হিসেবে বিক্ৰী করা হয়। উদাহরণ স্বরুপ, আইরিশ ব্রেকফাস্ট টি, নামের মনোমুগ্ধকর এবং শক্তিশালী পানীয় চা’তে, ক্ষুদ্ৰ-আকৃতির অসম চায়ের পাতা থাকে। বাংলাদেশ এবং মায়ানমার সীমান্তে, ব্ৰহ্মপুত্ৰের দুধারে অবস্থিত, অসম হচ্ছে পৃথিবীর মধ্যে সৰ্বাধিক চা-উৎপাদনকারী অঞ্চল। ভারতের এই অঞ্চলে বৃষ্টিপাতের হার অনেক বেশি, মৌসুমী জলবায়ুতে দৈনিক সৰ্বাধিক বৃষ্টিপাত ১০ থেকে ১২ ইঞ্চি (২৫০-৩০০ মিমি) পৰ্যন্ত হতে দেখা যায়। দিনের বেলায় প্ৰায় ১০৩ ফারেনহাইট (৪০°সে) পর্যন্ত উষ্ণতা থাকে, বিরল জলীয় বাষ্প এবং উত্তাপ উপযুক্ত পরিবেশের সৃষ্টি করে। এই বিশেষ জলবায়ুই আসাম চা কে প্ৰসিদ্ধ মনোমুগ্ধকর স্বাদ এবং বৈশিষ্ট প্ৰদান করে।
যদিও আসামে সাধারণত "রং চা" উৎপাদন করা হয়,তবে কিছু পরিমাণ "সবুজ চা", এবং নিজস্ব বৈশিষ্ট্যের "সাদা চা" ও উৎপাদন করা হয়।
ঐতিহাসিকভাবে, অসম দক্ষিণ চীনের পড়েই দ্বিতীয় সৰ্বাধিক ব্যবসায়িক চা উৎপাদনকারী অঞ্চল ছিল। সমগ্ৰ বিশ্বের মধ্যেই কেবল অসম এবং দক্ষিণ চীনে নিজস্ব প্ৰজাতির চা গাছ পাওয়া যায়।
আবিষ্কার
আসাম চা রবাৰ্ট ব্ৰুচ, নামের একজন স্কটিশ ভ্রমণকারী ১৮২৩ সালে আকস্মিকভাবে "আবিষ্কার" করেছিলেন বলে মনে করা হয়। আসামের হাবি-বাগানে ঘুরা ফেরার সময় তিনি এই গাছ "বন্য"অবস্থায় বেড়ে উঠতে দেখতে পান।
মণিরাম দেওয়ান তাকে একজন স্থানীয় চিংফৌ প্রধান বিছা গামের ঘরে নিয়ে যান। সেখানে তিনি স্থানীয় চিংফৌ লোকদেরকে এই গাছের পাতা থেকে প্ৰস্তুত করা পানীয় গ্ৰহণ করে দেখান এবং তিনি বিছা গামের থেকে সেই গাছের পাতা এবং বীজ বৈজ্ঞানিকভাবে পরীক্ষণের জন্যে সংগ্ৰহ করে আনেন। এর কিছু দিন পরেই তার মৃত্যু হয়, তিনি এই গাছের প্ৰকৃত শ্ৰেণীবিভাজন জানতে সক্ষম হননি। ১৮৩০ সালে তার ভাই চাৰ্লস আসাম চায়ের পাতা কলকাতা বোটানিক্যাল গার্ডেনে সঠিক পরীক্ষণের জন্যে প্ৰেরণ করেন। অবশেষে সেখানে এই উদ্ভিদকে চা গাছ, বা Camellia sinensis এর একটা প্ৰজাতি বলে সনাক্তকরণ করা হয়, যেটা চীনা প্ৰজাতি Camellia sinensis var. sinensis এর সাথে এক নয়।
ভিন্ন মান সময়
আসামের চা বাগানে ভারতএবং শ্রীলঙ্কাতে ব্যবহার করা ভারতীয় মান সময় (IST) অনুসরণ করা হয় না। আসামের চা বাগানের স্থানীয় সময়, যাকে "চা বাগান সময়" বা "বাগানটাইম" বলা হয়, ভারতীয় মান সময় থেকে একঘণ্টা এগিয়ে। দেশের এই অঞ্চলে আগে সূৰ্যোদয় হওয়াকে গুরুত্ব দিয়ে, ব্রিটিশ শাসনামলে এই পদ্ধতিটির প্ৰচলন করা হয়েছিল।
এই পদ্ধতিটিকে একটি সফল পদ্ধতি বলা যায়, কারণ এর জন্যেই চা বাগানের সকল কৰ্মীর দিনের মধ্যে অন্ধকার হওয়ার আগেই নিজের কাজ-কর্ম সেরে ফেলতে পারে এবং যেটা বাগানের উৎপাদন বৃদ্ধি করে। চা বাগানের কৰ্মীদের কাজ করার সময় পৌনে ৯ টা (ভা. মা. স. পৌনে ৮ টা) থেকে সন্ধ্যা ৫ টা (ভা. মা. স. সন্ধ্যা ৪ টা) পর্যন্ত, কিন্তু বাগান ভেদে এই সময়ের কিছু তারতম্য দেখা যায়।
উল্লেখ্য যে, চলচ্চিত্ৰ নিৰ্মাতা জাহ্নু বরুয়া উত্তর-পূর্বের জন্যে একটা স্বকীয় মান সময় প্ৰচলন করার জন্যে প্ৰচার চালিয়েছিলেন।
শক্তমলাট
right|thumbnail|200px|একটি সাধারণ শক্তমলাটের বই (১৮৯৯)
শক্তমলাটের (Hardcover) বই বলতে সাধারণত অনমনীয় প্রতিরক্ষামূলক মলাটে আবদ্ধ বইকে বোঝানো হয়। এক্ষেত্রে বাকরাম বা অন্যান্য কাপড়, বা ভারি কাগজ, মাঝে মাঝে চামড়া দিয়ে আবৃত বাধাই বোর্ড বা শক্ত কাগজের বোর্ড ব্যবহৃত হয়ে থাকে। এ ধরনের বইয়ে নমনীয়, সেলাই করা মেরুদণ্ড রয়েছে যা বইকে সমতলভাবে খোলা অবস্থায় থাকতে সাহায্য করে। আইএসবিএন ক্রম সংখ্যা অনুসরণের ক্ষেত্রে, এই ধরনের বইগুলি সংক্ষেপণ Hbk দিয়ে সনাক্ত করা যেতে পারে।
সংক্ষিপ্ত বিবরণ
শক্তমলাটের বইগুলি প্রায়শই অ্যাসিড-মুক্ত কাগজে মুদ্রিত হয় এবং সেগুলি পেপারব্যাকের চেয়ে অধিক টেকসই হয়, যাতে নমনীয়, সহজেই ক্ষতিগ্রস্ত কাগজের আবরণ থাকে। শক্তমলাটের বই তৈরি পেপারব্যাকের চেয়ে সামান্য বেশি ব্যয়বহুল। শক্তমলাটগুলি প্রায়শই শৈল্পিক ধুলোনিরোধক আবরণে (জ্যাকেট) সুরক্ষিত থাকে, তবে "আবরণবিহীন" বিকল্পেরও জনপ্রিয়তা বৃদ্ধি পেয়েছে: এই "বোর্ডের-উপর-কাগজ" বা "আবরণবিহীন" শক্তমলাটের বাঁধাইগুলি সরাসরি বোর্ড বাঁধাইয়ের উপর প্রচ্ছদ নকশা মুদ্রিত করার পক্ষে ডাস্ট ধুলোনিরোধক আবরণ ত্যাগ করে।
গোবিন্দ চন্দ্র নস্কর
গোবিন্দ চন্দ্র নস্কর হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় পাঁচবার বিধায়ক হিসেবে নির্বাচিত হয়েছেন।   এছাড়া, তিনি পঞ্চদশ লোকসভা নির্বাচনে বনগাঁ লোকসভা কেন্দ্রের লোকসভা সদস্য হিসেবে নির্বাচিত হয়েছিলেন। তার কন্যা প্রতিমা মণ্ডল ২০১৪ সাল থেকে জয়নগর লোকসভা কেন্দ্রের লোকসভা সদস্য হিসেবে দায়িত্ব পালন করছেন।
সৈয়দা কানিজ ফাতেমা রোকসানা
সৈয়দা কানিজ ফাতেমা রোকসানা বাংলাদেশের সরকারি বিমান সংস্থা বিমান বাংলাদেশ এয়ারলাইন্স-এর প্রথম নারী বৈমানিক। তিনি ক্যাপ্টেন পদাধিকারী ছিলেন। ১৯৭৭ সালে তিনি বাণিজ্যিক বিমান পরিচালনার সনদ লাভ করেন।
১৯৮৪ সালের ৪ আগস্ট তিনি বন্দরনগরী চট্টগ্রাম থেকে ফকার এফ-২৭ বিমানে করে ঢাকা বিমানবন্দরে অবতরণের সময় বৃষ্টিবিঘ্নিত আবহাওয়ার দরুন বিমান দুর্ঘটনার শিকার হয়ে নিহত হন। একই বিমান দুর্ঘটনায় ৪৫ জন যাত্রীসহ ৪জন ক্রু সদস্য নিহত হন। নিহতদের মধ্যে একজন ব্রিটিশ নাগরিক, একজন জাপানী এবং ৩৩জন মধ্যপ্রাচ্য থেকে আগত বাংলাদেশী ছিলেন। চট্টগ্রাম থেকে ঢাকায় আগত অভ্যন্তরীণ এই ফ্লাইটটি অত্যধিক বৃষ্টিপাতের কারণে দুইবার অবতরণের চেষ্টা করেও রানওয়ে খুজে পেতে ব্যার্থ হয়, তৃতীয়বার অবতরণের চেষ্টার সময় বিমানটি রানওয়ে থেকে ৫০০ মিটার আগেই এক জলাভূমিতে পতিত হয়ে বিধ্বস্ত হয়।
দেবেন্দর সিং বাবলি
দেবেন্দর সিং বাবলি হলেন একজন ভারতীয় রাজনীতিবিদ যিনি জননায়ক জনতা পার্টির রাজনীতির সাথে যুক্ত। তিনি হরিয়ানা বিধানসভার একজন সদস্য।
রাজনৈতিক জীবন
২০১৯ সালে হরিয়ানায় বিধানসভা নির্বাচন অনুষ্ঠিত হয়। নির্বাচনে দেবেন্দর সিং বাবলি হরিয়ানা ভারতীয় জনতা পার্টির সভাপতি সুভাস বড়লাকে পরাজিত করে তোহানা বিধানসভা কেন্দ্র থেকে হরিয়ানা বিধানসভার সদস্য হিসেবে নির্বাচিত হন।  তিনি ছাড়াও তার দলের আরো নয়জন প্রার্থী নির্বাচনে হরিয়ানা বিধানসভার সদস্য হিসেবে নির্বাচিত হয়েছিলেন।
প্রতিমন্ত্রী
থাম্ব|প্রথম ভাইস প্রেসিডেন্ট মেহরিবান আলিয়েভা ইউরোপ ও বিদেশ বিষয়ক মন্ত্রীর সাথে সংযুক্ত ফরাসি প্রতিমন্ত্রীর সাথে সাক্ষাত করেছেন প্রতিমন্ত্রী : নিম্নপদস্থ মন্ত্রী; একটি মন্ত্রণালয়ের কার্যনির্বাহক মন্ত্রীর নিকট দায়বদ্ধ।একজন প্রতিমন্ত্রী হলেন পূর্ণ মন্ত্রী ও উপমন্ত্রীর মধ্যবর্তী পদমর্যাদার মন্ত্রী। প্রতিমন্ত্রীকে সাধারণত একজন পূর্ণ মন্ত্রীর কাজের চাপ ও দায়িত্ব কমানোর লক্ষ্যে নিযুক্ত করা হয়। প্রতিমন্ত্রী পূর্ণ মন্ত্রীর অধীনে থেকে কোন বিভাগের অংশবিশেষের দায়িত্ব পালন করেন।
ইয়োসিপ ইয়ুরানোভিচ
ইয়োসিপ ইয়ুরানোভিচ (Josip Juranović, ; জন্ম: ১৬ আগস্ট ১৯৯৫) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিন এবং ক্রোয়েশিয়া জাতীয় দলের হয়ে রক্ষণভাগের খেলোয়াড় হিসেবে খেলেন।   তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।
ইয়ুরানোভিচ ২০১৭ সালে ক্রোয়েশিয়ার হয়ে আন্তর্জাতিক পর্যায়ে অভিষেক করেছেন; ক্রোয়েশিয়ার জার্সি গায়ে তিনি এপর্যন্ত ২৯ ম্যাচে অংশগ্রহণ করেছেন।
প্রারম্ভিক জীবন
ইয়োসিপ ইয়ুরানোভিচ ১৯৯৫ সালের ১৬ই আগস্ট তারিখে ক্রোয়েশিয়ার জাগরেবে জন্মগ্রহণ করেছেন এবং সেখানেই তার শৈশব অতিবাহিত করেছেন।
গামা২ নর্মি
গামা২ নর্মি (ইংরেজি: Gamma2 Normae; γ2 Nor নামটির লাতিনকৃত রূপ) হল দক্ষিণ আকাশের নর্মা তারামণ্ডলের উজ্জ্বলতম তারা। এটির আপাত মান ৪.০২ – যার ফলে এটি খালি চোখে দৃশ্যমান হলেও একটি অস্পষ্ট তারা। পৃথিবী থেকে পর্যবেক্ষিত ২৫.৩৩ মিলিআর্কসেকেন্ডের একটি বার্ষিক লম্বন দৃষ্টিভ্রম-জনিত স্থানপরিবর্তনের ভিত্তিতে সূর্য থেকে এই তারাটির দূরত্ব নির্ধারিত হয়েছে মোটামুটি ১২৯ আলোকবর্ষ। এটি ২৯ কিলোমিটার/সেকেন্ড ব্যাসার্ধীয় গতিবেগে সূর্যের নিকট সরে আসছে।
এটি একটি বিবর্তিত, কে০তিন বর্ণালিগত শ্রেণির হলুদ-উল্লিখিত বর্ণযুক্ত দানব তারা, যা সূর্যের ভর অপেক্ষা ২.১৬ গুণ ভারী এবং সূর্যের ব্যাসরেখা অপেক্ষা ১০ গুণ স্ফীত ব্যাসরেখা-যুক্ত। এটি অনুভূমিক শাখায় স্থিত একটি লাল ক্লাম্প তারা, যা ইঙ্গিত করে যেটি যে এটি এর অন্তস্থল থেকে হিলিয়াম গলনের মাধ্যমে শক্তি উৎপাদন করে। এটি এর পরিবর্ধিত আলোকমণ্ডল থেকে ৪,৬৯৯ কেলভিন তাপমাত্রায় সূর্যের ঔজ্জ্বল্য অপেক্ষা ৫১ গুণ অধিক ঔজ্জ্বল্যে বিকিরণ করে।
গামা২ নর্মি হল একটি নিকট জোড়া তারা। এটির সঙ্গী তারাটির আপাত মান ১০। এই নক্ষত্র-জোড়টিকে পূর্বে একটি যুগ্ম-নক্ষত্র জগৎ হিসেবে চিহ্নিত করা হয়েছিল। কিন্তু গাইয়া তথ্যের দ্বিতীয় প্রকাশকালে দেখা যায় যে, সঙ্গী তারাটি আরও অনেক দূরে অবস্থিত। গামা২ নর্মির প্রায় একই লম্বন দৃষ্টিভ্রম ও যথাযথ গতি-যুক্ত আরেকটি তারা ২০" দূরে তালিকাভুক্ত হয়েছে। এটির আপাত মান ১৬ এবং তাপমাত্রা ৫,৯৭২ কেলভিন।
খ-গোলকে এই তারাটির নিকট অবস্থিত γ১ নর হল একটি হলুদ অতিদানব, কিন্তু এটি পৃথিবী থেকে আরও দূরে অবস্থিত এবং প্রায় অস্পষ্টতর আপাত মান-যুক্ত।
রিঠা
রিঠা বা রিটা (Rita) গ্রাম বাংলার পরিচিত এই মাছটি এক সময় প্রচুর পাওয়া যেত। এখন একেবারেই কমে গেছে। এদেরকে বাংলায় রিটা বা রিডা নামে ডাকা হয়। ইংরেজিতে 'Rita' বলা হয়। এই মাছ আফগানিস্তান, বাংলাদেশ, ভারত, মায়ানমার, নেপাল, এবং পাকিস্তানে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
বিস্তৃতি
বাংলাদেশ, ভারত, পাকিস্তান, নেপাল, আফগানিস্তান, মায়ানমারে পাওয়া যায়। রিটা মাছ স্বাদু বা অল্প লবণাক্ত পানির মোহনা অঞ্চলে বাস করে।
দৈহিক গঠন
এদের দেহ লম্বাটে। সাধারণত এরা ৪৫ সেমি থেকে ১ মিটার পর্যন্ত লম্বা হয়।
প্রজনন
প্রচন্ড সুস্বাদু এই মাছের প্রচন্ড চাহিদা। অন্যদিকে এর পুষ্টি গুন ও প্রচুর।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।
ফিলিস্তিনের বিমানবন্দরের তালিকা
থাম্ব|ফিলিস্তিন এয়ারওয়েজ এটি ফিলিস্তিনের বিমানবন্দরগুলোর একটি তালিকা। বর্তমানে দেশটিতে কোনো সক্রিয় বিমানবন্দর নেই।
পূর্ব তিমুর ফুটবল ফেডারেশন
এই সংস্থাটি পূর্ব তিমুরের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিগা ফুতবল আমাদোরা এবং নভেম্বর ১২ কাপের মতো প্রতিযোগিতার সকল কার্যক্রম পরিচালনা করে। বর্তমানে পূর্ব তিমুর ফুটবল ফেডারেশনের সভাপতির দায়িত্ব পালন করছেন ফ্রান্সিস্কো জেরোনিমো এবং সাধারণ সম্পাদকের দায়িত্ব পালন করছেন নেলিও ইসাক সারমেন্তো।
ঊষা নারায়ণন
ঊষা নারায়ণ (জন্ম তিন্ত তিন্ত, တင့်တင့်) হলেন ভারতের সাবেক ফার্স্ট লেডি, যিনি ১৯৯৭ সাল থেকে ২০০২ সাল পর্যন্ত ভারতের ফার্স্ট লেডি হিসেবে দায়িত্ব পালন করেছেন। তিনি নারীদের উন্নয়নে কাজ করেছেন।
জীবনী
তিনি ১৯২৩ সালে বার্মার ইয়ামেথিনে ১৯২৩ সালে জন্মগ্রহণ করেন। তিনি রেঙ্গুন বিশ্ববিদ্যালয় থেকে স্নাতক হয়েছেন। তারপর, তিনি বর্মী ভাষা ও সাহিত্যের প্রভাষক হিসেবে যাত্রা শুরু করেন। তিনি এরপর দিল্লি থেকে স্নাতকোত্তর ডিগ্রি লাভ করেন।
রেঙ্গুনে থাকাকালীন সময়ে কে. আর. নারায়ণনের সাথে তার পরিচয় হয়। তার ১৯৫১ সালের ৮ জুন বিবাহবন্ধনে আবদ্ধ হন। তাদের বিয়েতে ভারতের তৎকালীন প্রধানমন্ত্রী জওহরলাল নেহেরুর অনুমতি লেগেছিল কেননা, কে. আর. নারায়ণন তখন ইন্ডিয়ান ফরেন সার্ভিসে কর্মরত ছিলেন আর তিন্ত তিন্ত ছিলেন বিদেশিনী। বিয়ের পর তিনি তার নাম পরিবর্তন করে 'ঊষা নারায়ণন' রাখেন ও ভারতীয় নাগরিকত্ব গ্রহণ করেন।
তাদের চিত্রা নারায়ণন ও অমৃতা নারায়ণ নামে দুই মেয়ে ছিল। চিত্রা নারায়ণন সুইজারল্যান্ড, লিশটেনস্টাইন ও দ্য হলি সিতে ভারতীয় রাষ্ট্রদূত হিসেবে দায়িত্ব পালন করেছেন।
মৃত্যু
২০০৮ সালের ২৪ জানুয়ারি তিনি দিল্লির একটি হাসপাতালে মৃত্যুবরণ করেন।
ফ্রেজ
ফ্রেদেরিকো রদ্রিগেস দে পাউলা সান্তোস (Fred, ; জন্ম: ৫ মার্চ ১৯৯৩; ফ্রেজ নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।
২০০৩–০৪ মৌসুমে, ব্রাজিলীয় ফুটবল ক্লাব আতলেতিকো মিনেইরোর যুব পর্যায়ের হয়ে খেলার মাধ্যমে ফ্রেজ ফুটবল জগতে প্রবেশ করেছেন এবং পরবর্তীকালে পোর্তু আলেগ্রে এবং ইন্তেরনাসিওনালের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২ সালে, ব্রাজিলীয় ক্লাব ইন্তেরনাসিওনালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইন্তেরনাসিওনালের হয়ে ২ মৌসুমে ৩৩ ম্যাচে ৭টি গোল করার পর ২০১৩–১৪ মৌসুমে তিনি ইউক্রেনীয় ক্লাব শাখতার দোনেৎস্কে যোগদান করেছেন। শাখতার দোনেৎস্কের হয়ে তার তিন মৌসুমে ইউক্রেনীয় প্রিমিয়ার লিগের শিরোপা জয়লাভ করেছেন। ২০১৮–১৯ মৌসুমে, তিনি প্রায় ৫৯ মিলিয়ন ইউরোর বিনিময়ে শাখতার দোনেৎস্ক হতে ইংরেজ ক্লাব ম্যানচেস্টার ইউনাইটেডে যোগদান করেছেন।
২০১৩ সালে, ফ্রেজ ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। ব্রাজিলের বয়সভিত্তিক দলের হয়ে খেলার পর পরের বছর তিনি ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ১৯ ম্যাচে অংশগ্রহণ করেছেন। তিনি ব্রাজিলের হয়ে ২০১৮ ফিফা বিশ্বকাপ এবং ২টি কোপা আমেরিকায় (২০১৫ এবং ২০২১) অংশগ্রহণ করেছেন, যার মধ্যে ২০২১ সালে তিতের অধীনে কোপা আমেরিকার রানার-আপ হয়েছেন।
ব্যক্তিগতভাবে, ফ্রেজ বেশ কিছু পুরস্কার জয়লাভ করেছেন, যার মধ্যে ২০১৯–২০ উয়েফা ইউরোপা লিগের মৌসুম সেরা দলে অন্তর্ভুক্তি অন্যতম।
প্রারম্ভিক জীবন
ফ্রেদেরিকো রদ্রিগেস দে পাউলা সান্তোস ১৯৯৩ সালের ৫ই মার্চ তারিখে ব্রাজিলের বেলু ওরিজোঁতিতে জন্মগ্রহণ করেছেন এবং সেখানেই তার শৈশব অতিবাহিত করেছেন।